Marius Cozmiuc are gânduri mari: "Vreau să îmi închei cariera pe cea mai înaltă treaptă la Jocurile Olimpice"
Canotorul Marius Cozmiuc îşi încheie cariera pe cea mai înaltă treaptă a podiumului la Jocurile Olimpice de la Paris.
Marius Cozmiuc vrea aurul olimpic înaintea retragerii din activitate
La precedenta ediţie, cea de la Tokyo, amânată un an din cauza pandemiei de covid-19, el a cucerit medalia de argint, la dublu rame, alături de Ciprian Tudosă.
"Îmi doresc să îmi închei cariera pe cea mai înaltă treaptă la Jocurile Olimpice. Acesta este visul meu.
Pentru că am obţinut toate medaliile de aur la toate competiţiile majore, la Europene, la Mondiale, mai puţin la Jocurile Olimpice.
La precedenta ediţie, cea de la Tokyo, am reuşit un argint, iar acum, la Paris, vreau să iau aurul. Dar indiferent de rezultat, va fi o bucurie pentru mine, pentru că va fi a patra mea participare la Jocurile Olimpice", a menţionat sportivul în vârstă de 31 de ani.
"Timpul trece foarte repede, mai este puţin până la Jocurile Olimpice. Ne dorim toţi să facem un rezultat bun şi suntem încrezători că vom reuşi, pentru că am muncit foarte bine şi ştim ceea ce putem.
După aceea sigur că va veni şi momentul retragerii mele. A trecut foarte mult de când suntem aici şi ne dorim să ne mărim familia (n.r. – alături de soţia sa, Cozmiuc)", a adăugat campionul.